Lietuvos geležinkeliai

Lietuvos geležinkeliai (LG) eli Liettuan rautatiet on Liettuan kansallinen rautatieyhtiö. Yhtiön kotipaikka on Vilnassa. Vuonna 2009 yhtiön palveluksessa oli 10 506 henkeä. == Historiaa – rautateiden synty Liettuaan == Rataverkko nykyisen Liettuan alueella sai alkunsa Venäjän keisarikunnan vuoden 1851 päätöksestä rakentaa rautatie Pietarin ja Varsovan välille. Latviasta nykyisen Kaliningradin alueen rajalle ulottuvan Daugavpils–Vilna–Kaunas–Virbalis-linjan rakentaminen alkoi vuonna 1858. Aluksi rakennettiin runsaan 19 kilometrin radanpätkä Vilnan lähelle. Kesän 1860 loppuun mennessä oli rataosuus Daugavpilsistä Vilnaan valmis. Ensimmäinen juna saapui Vilnaan tätä rataa pitkin syyskuun 16. päivänä 1860. Kymmenen vuoden kuluessa Pietari–Varsova- rataa oli laajennettu nykyisen Valko-Venäjän Minskin suuntaan vievällä Lentvaris–Ukrainan Romny -yhteydellä. Samaa rataa jatkettiin Liepājaan, jossa oli tuolloin Venäjän keisarikunnan ainoa pääsääntöisesti läpi vuoden jäästä vapaana pysyvä satama Itämerellä. Vuonna 1873 valmistui myös edelliseen rataan liittyvä, Liettuan pohjoisosien läpi vievä Daugavpils–Radviliškis-rata. == Nykyinen rataverkko ja tärkeimmät rautatieasemat == Liettuan rataverkon pituus oli vuonna 2008 yhteensä 1 765,4 kilometriä. Tästä 122 kilometriä oli tuolloin sähköistettu. Raideleveys on pääsääntöisesti 1 520 mm, mutta hieman (21,8 km) myös 1 435 mm:n raideleveyden kiskoja on käytössä. Rataverkon asemia oli yhteensä 109. Tunnettuja rautatieasemia Liettuassa ovat: * Ignalinan asema, Ignalina * Jonavan asema, Jonava * Kaišiadorysin asema, Kaišiadorys * Kaunasin asema, Kaunas * Kazlu Rūdan asema, Kazlų Rūda * Kėdainiain asema, Kėdainiai * Kenan asema, Vilnan kunnallispiiri * Klaipėdan asema, Klaipėda * Kybartain asema, Kybartai * Lentvarisin asema, Lentvaris * Marijampolėn asema, Marijampolė * Mažeikiain asema, Mažeikiai * Naujoji Vilnian asema, Naujoji Vilnia, Vilna * Panevėžysin asema, Panevėžys * Radviliškisin asema, Radviliškis * Rokiškisin asema, Rokiškis * Šeštokain asema, Šeštokai, Lazdijain kunnallispiiri * Šiauliain asema, Šiauliai * Trakain asema, Trakai * Turmantasin asema, Zarasain kunnallispiiri * Vilnan asema, Vilna * Vilnan lentoaseman asema, Vilnan lentoasema * Visaginasin asema, Visaginas == Liityntä naapurimaiden rataverkkoihin == Liettuan rautateiden (LG) rataverkko liittyy luonnollisesti naapurimaiden ratoihin. Naapurimaassa Puolassa raideleveys on kuitenkin 1 435 mm, mistä syystä junien vetureita ja vaunuja tai vaunujen telejä joudutaan vaihtamaan Puolan rajan tuntumassa. Muut naapurimaat käyttävät samaa raideleveyttä kuin Liettua (1 520 mm). Osa naapurimaiden rautatieyhtiöistä liikennöi myös Liettuan läpi kulkevia junia: * Latvia: Latvijas dzelzceļš (LDz) eli Latvian rautatiet, * Valko-Venäjä: Valko- Venäjän rautatiet (Belaruskaja Tšyhunka, БЧ) * Venäjä: Venäjän rautatiet (), ja * Puola: Puolan valtionrautatiet (). * == Kuvia == Lietuvos gelezinkeliai headquarter in Vilnius1.JPG|Liettuan rautateiden (LG) pääkonttori Vilnassa. Vilnius train station (19C).jpg|Vilnan rautatieaseman edustaa 1800-luvun lopulla. Tu2 Lithuania3.jpg|Liettuan rautateiden (LG) aiempaa kalustoa kapearaiteisella radalla. Marcinkonys station, Lithuania.jpg|LG:n juna Marcikonysin asemalla. V LT Siemens ER20.JPG|LG:n nykyistä veturikalustoa: Siemens ER20. Railcar-PESA-620M-Vilnius2009-2.jpg|LG:n Vilnan rautatieaseman ja Vilnan lentoaseman välisessä liikenteessä käyttämä PESA 620M -vaunuyksikkö. == Lähteet == == Aiheesta muualla == * Lietuvos Geležinkeliain (LG) eli Liettuan rautateiden kotisivu (litrail.lt) , ja * Liettuan rautatiet Facebookissa ja * Liettuan rautateiden junarahtien mainosvideo Youtubessa * LG:n vuosikertomus 2008 (pdf) (litrail.lt) * Liettuan rautateiden vetureita (railfaneurope.net) * Euroopan rautatieverkon karttaa (pdf) * Baltic Railways -lehden sivusto ja * Liettuan rautateistä (randburg.com) Luokka:Liettualaiset valtionyhtiöt Luokka:Liettuan rautatieliikenne Luokka:Rautatieyhtiöt